Значения на големите аркани в Таро
Основно значение на големите аркани в Таро
------------------------------------------


В различните Колоди има нюанси и леки различия.
### ГЛУПАКЪТ


Начало. Глупак или мъдрец. Всичко или нищо. Необремененост, непредубеденост, но и неподготвеност, неадекватност. Идеализъм, но и наивност. Ентусиазъм, смелост, но и безотговорност, безхаберие. Детски чар, но и инфантилност. Неочакваност, новина. Лудост.

Означава още: Идея, мисъл, духовност, която се издига над материалното. Но ако въпроса ви е в материален аспект може да означава безумие, глупост и ексцентричност
### **МАГЪТ**


Воля. Ясна цел, целеустременост. Проводник на Божията воля, но и възможна злоупотреба за лична изгода. Магьосник /”истинска магия”/ или само фокусник /”тука има-тука нема”/. Въздействие или манипулация. Умения, но и злоупотреба с тях.

Означава още: Умение, мъдрост, адаптация. Изкуство, сръчност и понякога окултна мъдрост.
**ВИСШАТА ЖРИЦА** 

Интуиция. Скритото, вътрешно знание. Интровертност. Поглед навътре, към същността. Пасивност /необходима или излишна/. Търсене на съвет. Натрупване на знания. Но и липсата на вникване в същността, на същинско прозрение.

Означава още: Промяна, изменение, растеж и спад. Залитане (колебание) към добро или зло.
### **ИМПЕРАТРИЦАТА**


Женственост. Бременност, раждане, но и безплодие. Майчинство. Творчество. Удоволствие. Обгрижване, но и задушаващи грижи; хранене, но и прехранване. Задоволяване и ненаситност. Природа. Изобилие, но и излишество, както и липса.

Означава още: Красота, щастие, удоволствие, успех, освен това може да означава лукс и понякога прахосничество.
### **ИМПЕРАТoРЪТ**


Власт. Управление, стабилност, ред, законност, но и дестабилизация, тирания, диктаторство, потисничество /изобщо всички прояви на злоупотреба с властта и силата/. Постоянство - но и закостенялост, втвърденост. Държавни институции. Завоевателство.

Означава още: Война, завоевание, победен ход, амбиция.
### **ВИСШИЯТ ЖРЕЦ**


Вяра. Благословия, учение-истински или формални. Доверие, но и злоупотреба с него. Стойностен или подвеждащ съвет. Изповед, споделяне. Духовни институции, но и сух традиционализъм, робуване на идеи и лъжепророци. Учители и ученици, но и лъжеучители и, разбира се, лъжеученици.

Означава още: Божествена мъдрост. Проява. Обяснение. Учение. Окултна мъдрост.
### **ВЛЮБЕНИТЕ / ЛЮБОВНИЦИТЕ**


Избор. Кръстопът, дилема. Обединяване, но и разделяне. Търсене и намиране на верния път, но и обърканост, съмнения и колебания. Влюбване, но и разлюбване. Сътрудничество, но и двуборство. ”Ние-това е повече от аз и ти”.

Означава още: Вдъхновение (пасивно, а в някои случаи медиално). Сила на мотивацията и действието, които произтичат от вдъхновението и импулса.
### **КОЛЕСНИЦАТА**


Пътуване. Устрем. Мотивация. Тръгване по пътя - верен или грешен. Убеденост, придвижване към целта, но и надценяване на собствените сили, прибързаност. Бързане, но и избързване. Напредък или изоставане.

Означава още: Триумф, победа, здраве. Успех, макар че той може да бъде нестабилен и нетраен (временен).
### СИЛА / СПРАВЕДЛИВОСТ


Овладяване на животинската природа в човека и нейното използване. Прилагане на сила-градивна или разрушителна. Сила, но и насилване, пресилване, изсилване. Дипломатичност, но и нетактичност, грубиянство. Силата на разбирането и любовта, но и на грубото вмешателство и налагане. ”Блага дума железни врати отваря”.

Означава още: Вечна справедливост и баланс. Сила и енергия, но впрегнати в стремеж към справедливост. Възможни правни процедури, съдебни дела и т.н.
### **ОТШЕЛНИКЪТ**


Самовглъбяване. Отдръпване от света, преместване на фокуса вътре в себе си, търсене на своята истина. Но и прекалена изолираност, резигнация, бягство от реалността и реалните проблеми. Изучаване на света през себе си. Търсене и откриване на вътрешно просветление, но и самозаблуждение.

Означава още: Мъдрост насочена и дадена свише. Божествено вдъхновение.
### "Съдбата " (Колелото на съдбата)


Карма. Съдба. Късмет. Хазарт. Завършване и започване на цикъл. Величие и падение. Променливостта като най-постоянното нещо. Успех и провал. Приходи и загуби. Печалби и загуби. Превратности.

Означава още: Сполука и щастие (в определени граници), но понякога редица опиянения от успеха.
### **СПРАВЕДЛИВОСТТА**


Справедливост. Законност, но и беззаконие. Съдебни институции. Закономерност. ”Каквото повикало-такова се обадило”. Съдебни дела, разпоредби, консултации. Баланс, но и сляпо правосъдие, робуване на закона, буквоядство.

Означава още: Смелост, сила, твърдост. Сила, впрегната в името на действието, а не на справедливостта. Понякога означава и инат.
ОБЕСЕНИЯТ
---------


Жертва - доброволна или насилствена. Лишаване или отдаване на нещо ценно. Доброволно или принудително бездействие. Примирение, смирение. Преобръщане на гледната точка, на ценностната система. Загуба на опорна точка. Необходимо “кръвопускане”.

Означава още: Принудителна саможертва. Наказание. Фатална загуба, която не може да бъде избегната и не е по собствено желание. Главно картата предупреждава за страдания.

Време, възраст. Трансформация. Много рядко означава смърт или унищожение.
### СМЪРТТА


Трансформация. Необходим край, промяна на нещо, отживяло времето си. Разчистване на старото, за да се отвори място на новото. Но и вкопчване, нежелание да освободим, да пуснем нещо от живота си. Краят преди началото.

Означава още: Време, възраст. Трансформация. Много рядко означава смърт или унищожение.
### УМЕРЕНОСТ


Хармония. Изкуство. Балансиране, съчетаване, но и неумереност, крещящи противоречия, излишество. Самоограничаване или злоупотреба. Сдобряване или скарване. В търсене на “златната среда”.

Означава още: Обединяване на силите. Реализация. Действие (с материална насоченост). Крайният резултат е или за добро, или за лошо.
### ДЯВОЛЪТ


Материята. Срещата със сянката, със собствените страхове и демони. Обвързаност, зависимост или освобождаването от тях. ”Адът” вътре в самите нас. Съмнението, невярата, измяната или тяхното преодоляване.

Означава още: Материализъм. Превес на материалното. Тревога за материалните придобивки; понякога обсебване.
### КУЛАТА


Разрушаване на закостенели “постройки”представи, възгледи, норми на поведение. Болезнено разрушаване на егото. Принудително, драматично разколебаване в собствената правота. Сблъсък с истината. Крах на илюзиите. Но и възможност да стъпим на стабилна основа, да “изчистим” живота си.

Означава още: Амбиция, борба, война, смелост. В определени случаи унищожение, опасност, разруха, пропадане.
### ЗВЕЗДАТА


Вяра, надежда и любов. Пътеводна светлина. Нашият вътрешен водач. Ориентиране, обнадеждаване или дезориентиране, обезверяване. Оптимизъм или песимизъм. Получаваме и даваме “жива вода”.

Означава още: Надежда, вяра, неочаквана помощ. Но понякога означава игра на въобръжението, измамни надежди.
### ЛУНАТА


Здрави или болни, полезни или вредни фантазии, които ни изпълват с оригинални, нестандартни творчески идеи или ни повеждат в погрешна посока. Илюзии. Заблуда и самозаблуда, измама и самоизмама-или тяхното разкриване и обезвреждане.

Означава още: Неудовлетворение, промяна по собствено желание. Грешка, лъжа, фалш, заблуждение.
### СЛЪНЦЕТО


Себереализация. Намиране на своето истинско призвание. Признание, слава, любов, растеж, кариера, придобивки и награди. Но и изпепеляване, егоцентризъм, самозабравяне, незаслужено облагодетелстване.

Означава още: Слава, придобивки, богатства. Понякога означава арогантност, излагане на показ, суета.
### СТРАШНИЯТ СЪД


Възраждане. Прераждане, обновление. Разплащане на стари сметки. Преобразуване. Но и отказ от разбиране и промяна, зацикляне, загуба на цялостния смисъл. Божествената справедливост. ”Пробуждане”.

Означава още: Окончателно решение. Преценка. Присъда. Определяне на същността без вникване в детайлите.
### СВЕТЪТ ИЛИ ВСЕЛЕНАТА


Завършеност, цялостност. Цялостно завършване или невъзможността да се приключи нещо. Удовлетвореност или неудовлетвореност. Плодовете от нашия труд. Усещането в края на изминатия път. Крайният резултат.

Означава още: Същността на въпроса, обобщение. Свят. Царство (Владение). Обикновено отбелязва основния замисъл на въпроса.

 

 

[fusion\_woo\_shortcodes][product\_category category="karti-taro" per\_page="6" columns="3" orderby="date" order="desc"][/fusion\_woo\_shortcodes]